Държавен вестник, бр. 88, 2008 г., стр. 11

Б Р О Й  88
Д Ъ Р Ж А В Е Н   В Е С Т Н И К
С Т Р .  11
(2) В зависимост от целта на провеждането,
бойните упражнения биват:
1. подготвителни—провеждат се под ръко-
водството на командира на кораба с цел отра-
ботване и сглобяване на бойните части, служ-
бите, или секторите и секциите и екипажа като
цяло за изпълнение на зачотните бойни уп-
ражнения;
2. зачотни (сертификационни)—провеждат
се от назначена комисия с цел да се оцени под-
готовката на кораба за решаване на свойстве-
ните му задачи;
3. контролни—организират се по заповед
на висшестоящите командири (началници)
или от инспектиращите (проверяващите) лица
с цел да се проверят бойната готовност на
кораба и съответствието на нивото на негова-
та подготовка на изискванията на курса за
бойна подготовка;
4. състезателни—организират се с цел да се
определят най-добре подготвените кораби и да
се стимулират към повишаване качеството на
бойната подготовка.
Чл. 50. За проверка на нови образци оръжие,
техника и тактически похвати и тяхното изпол-
зване на корабите освен бойни учения се про-
веждат опитни и специални учения.
Чл. 51. (1) Занятията, тренировките, бойни-
те, опитните и специалните учения се провеж-
дат по планове, разработени от съответния
ръководител и утвърдени от неговия непосред-
ствен командир (началник).
(2) Плановете за корабните бойни учения и
подготвителните бойни упражнения се разра-
ботват от старшия помощник- (помощник-)
командир на кораба, който за целта привлича
командирите на бойни части или сектори и сек-
ции и началниците на служби.
(3) Всяка тренировка, бойно учение и бойно
упражнение завършва с разбор.
Чл. 52. (1) Занятията и тренировките по спе-
циалности започват във време, определено от
разпределение на времето за деня (седмичното
разписание за занятия) по сигнал от дежурно-
вахтената служба.
(2) По сигнал от дежурно-вахтената служ-
ба личният състав, определен да участва в за-
нятията и тренировките, се събира на опреде-
лените места в определената за деня форма
на облеклото.
(3) Тренировките на бойните постове, еди-
ничните, частичните, отсечните и общите бой-
ни учения в бойните части (секции) започват
по сигнал от дежурно-вахтената служба, нап-
ример: “Личният състав на БЧ-2 (секция ПКО)
заеми бойните постове. Започни тренировки
по борба за живучест (Започни единичните
бойни учения)”.
(4) За корабните бойни учения се подава
сигнал “УЧЕБНА ТРЕВОГА”.
Чл. 53. (1) На занятията и тренировките
присъства целият личен състав от подразделе-
нието. Освобождават се само лицата, носещи
служба на корабните наряди и болните по зак-
лючение на лекаря и с разрешението на коман-
дира на подразделението.
(2) Командирите (началниците) от всички
степени са длъжни постоянно да упражняват
контрол по качеството на провеждане на заня-
тията и тренировките и тяхната посещаемост.
(3) Ръководителите на всички видове обуче-
ния са длъжни строго да контролират личния
състав за изпълнението на правилата и инст-
рукциите по експлоатацията на материалната
част, оръжието, техническите средства и мер-
ките за безопасност.
Чл. 54. (1) Основни форми за тактическа
подготовка на офицерския състав са:
1. групови упражнения—създава се обстанов-
ка, която изисква от обучаемите да вземат ре-
шение или да изпълняват определени действия,
изхождайки от обстановката и практическо
прилагане на техните знания и навици;
2. тактически летучки—отработват се дейс-
твия в конкретна тактическа обстановка, като
всички обучаеми самостоятелно вземат реше-
ния или подготвят предложения по своята щат-
на длъжност.
(2) Формите на подготовка по ал. 1 се про-
веждат в учебни центрове с тренажори и си-
мулационни системи, когато има възможност
за това.
Чл. 55. (1) На новоназначените старшини и
матроси се дава срок не по-голям от два месеца
за изучаване на организацията на службата,
устройството на кораба, средствата за борба за
живучест и своето завеждане.
(2) Срокът за офицерите се определя от ко-
мандира на кораба (съединението).
(3) След изтичането на определения срок се
проверяват знанията и практическите навици
на военнослужещите за допускането им до са-
мостоятелно изпълнение на своите задължения.
(4) Офицерите се проверяват от командира
на кораба с участието на флагманските специ-
алисти; старшините—от командирите на бой-
ни части или сектори и секции (началниците на
служби); матросите—от командирите на групи
(батареи), а където няма такива—от команди-
рите на бойни части или сектори и секции (на-
чалниците на служби).
(5) Допускането до самостоятелно изпълне-
ние на своите задължения (управление на бой-
ната част, групата, бойния пост и т.н.) се обявя-
ва със заповед на командира на кораба или
съединението за кораби III и IV ранг.
(6) Знанията на целия личен състав по орга-
низацията на службата, устройството на кора-
ба и средствата за борба за живучест се прове-
ряват периодично.